ᱪᱚᱱᱫᱽᱨᱚᱭᱟᱱ-᱓

ᱪᱚᱱᱫᱽᱨᱚᱭᱟᱱ-᱓ ᱫᱚ ᱥᱤᱧᱚᱛᱤᱭᱟᱹ ᱥᱮᱥᱮᱨᱢᱟ ᱠᱷᱚᱸᱫᱽᱨᱚᱱ ᱜᱚᱱᱚᱴᱷᱚᱱ (ᱤᱥᱨᱳ) ᱟᱜ ᱯᱮ ᱟᱱᱟᱜ ᱪᱟᱸᱫᱚ ᱠᱷᱚᱸᱫᱽᱨᱚᱱ ᱢᱤᱥᱚᱱ ᱠᱟᱱᱟ᱾ ᱱᱚᱶᱟ ᱨᱮ ᱪᱚᱱᱫᱽᱨᱚᱭᱟᱱ-᱒ ᱥᱚᱢᱟᱱ ᱢᱤᱫ ᱞᱮᱱᱰᱟᱨ ᱟᱨ ᱯᱨᱚᱜᱽᱭᱟᱱ ᱨᱳᱵᱟᱨ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱱᱚᱶᱟ ᱨᱮ ᱚᱨᱵᱤᱴᱚᱨ ᱫᱚ ᱵᱟᱹᱱᱩᱜᱼᱟ᱾ ᱱᱚᱶᱟ ᱨᱮᱱᱟᱜ ᱯᱨᱳᱯᱟᱞᱥᱚᱱ ᱢᱳᱰᱩᱞ ᱫᱚ ᱢᱤᱫᱴᱟᱝ ᱨᱚᱯᱚᱲ ᱨᱤᱞᱮ ᱥᱮᱴᱮᱞᱟᱭᱤᱴ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ᱾ ᱯᱨᱳᱯᱟᱞᱥᱚᱱ ᱢᱳᱰᱩᱞ ᱫᱚ ᱞᱮᱱᱰᱟᱨ ᱟᱨ ᱨᱳᱵᱚᱨ ᱠᱚ ᱪᱟᱸᱫᱚ ᱚᱨᱵᱤᱴ ᱨᱮᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱦᱟᱹᱵᱤᱡ ᱵᱟᱝ ᱥᱮᱴᱮᱨ ᱟᱠᱟᱱ ᱫᱷᱟᱹᱵᱤᱡ ᱮ ᱥᱟᱵ ᱫᱚᱦᱚ ᱠᱟᱜᱼᱟ᱾

ᱪᱚᱸᱫᱽᱨᱚᱭᱟᱱ-᱒ ᱛᱟᱭᱚᱢ, ᱚᱠᱟ ᱨᱮ ᱟᱬᱜᱚᱱ ᱫᱤᱥᱼᱦᱩᱫᱤᱥ ᱮᱢ ᱥᱚᱯᱷᱣᱮᱨ ᱨᱮ ᱦᱩᱲᱟᱹᱜ ᱠᱷᱟᱹᱛᱤᱨ ᱞᱮᱱᱰᱟᱨ ᱪᱟᱸᱫᱚ ᱚᱨᱵᱤᱴ ᱨᱮ ᱥᱮᱴᱮᱨ ᱛᱟᱭᱚᱢ ᱨᱟᱹᱯᱩᱫ ᱧᱩᱨ ᱞᱮᱱᱟ, ᱚᱱᱟ ᱛᱮ ᱟᱨ ᱢᱤᱫ ᱪᱟᱸᱫᱚ ᱢᱤᱥᱚᱱ ᱨᱮᱱᱟᱜ ᱯᱚᱨᱛᱚᱱ ᱦᱩᱭ ᱞᱮᱱᱟ᱾

ᱪᱚᱸᱫᱽᱨᱚᱭᱟᱱ-᱓ ᱨᱮᱱᱟᱜ ᱯᱷᱮᱫ ᱨᱟᱠᱟᱵ ᱫᱚ ᱑᱔ ᱡᱩᱞᱟᱭ ᱒᱐᱒᱓ ᱢᱟᱹᱦᱤᱛ ᱥᱤᱧᱚᱛᱤᱭᱟᱹ ᱢᱟᱹᱱ ᱚᱠᱛᱚ ᱛᱟᱨᱟᱥᱤᱧ ᱒:᱓᱕ ᱨᱮ ᱦᱩᱭ ᱞᱮᱱᱟ ᱟᱨ ᱑᱐᱐ ᱠᱤᱞᱚᱢᱤᱴᱚᱨ ᱜᱟᱺᱦᱤᱨ ᱯᱳᱞᱟᱨ ᱚᱵᱷᱤᱴ ᱨᱮᱱᱟᱜ ᱟᱲᱟᱜ (ᱤᱧᱡᱮᱠᱴ) ᱫᱚ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱢᱤᱫ ᱦᱤᱸᱥ ᱞᱮᱠᱟᱛᱮ ᱥᱟᱹᱛ ᱞᱮᱱᱟ᱾ ᱒᱓ ᱚᱜᱚᱥᱴ ᱒᱐᱒᱓ ᱥᱮᱨᱢᱟ ᱨᱮ ᱞᱮᱱᱰᱟᱨ ᱟᱨ ᱨᱳᱵᱚᱨ ᱪᱟᱸᱫᱚ ᱨᱮᱱᱟᱜ ᱮᱛᱚᱢ ᱯᱚᱞ ᱴᱚᱴᱷᱟ ᱟᱬᱜᱚᱱ ᱦᱩᱭ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾

ᱢᱮᱱᱮᱞᱟ ᱠᱟᱛᱷᱟ
ᱪᱟᱸᱫᱚ ᱨᱮ ᱥᱳᱯᱷᱴ ᱞᱮᱱᱰᱤᱝ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱪᱚᱱᱫᱽᱨᱚᱭᱟᱱ ᱯᱨᱚᱜᱨᱟᱢ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ, ᱤᱥᱨᱳ ᱫᱚ ᱪᱚᱱᱫᱽᱨᱚᱭᱟᱱ-᱒ ᱢᱤᱫ ᱞᱮᱱᱪᱟᱨ ᱜᱟᱹᱰᱤ ᱢᱟᱨᱠ-᱓ (LVM-3) ᱨᱮ ᱞᱟᱫᱮ ᱠᱟᱛᱮ ᱮ ᱞᱚᱧᱪ ᱞᱮᱫᱟ, ᱡᱟᱦᱟᱸ ᱨᱮ ᱢᱤᱫ ᱚᱨᱵᱤᱴᱚᱨ, ᱢᱤᱫ ᱞᱮᱱᱰᱟᱨ ᱟᱨ ᱢᱤᱫ ᱨᱳᱵᱚᱨ ᱛᱟᱦᱮᱸ ᱠᱟᱱᱟ᱾ ᱯᱨᱚᱜᱽᱭᱚᱱ ᱨᱳᱵᱟᱨ ᱫᱚ ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ ᱪᱟᱸᱫᱚ ᱚᱛ ᱨᱮ ᱟᱬᱜᱚ ᱨᱮᱭᱟᱜ ᱠᱟᱛᱷᱟ ᱜᱚᱴᱟ ᱞᱮᱱᱟ᱾

ᱪᱟᱸᱫᱚᱣᱟᱜ ᱮᱛᱚᱢ ᱯᱚᱞ ᱨᱮ ᱢᱤᱫ ᱢᱤᱥᱚᱱ ᱨᱮ ᱡᱟᱯᱟᱱ ᱥᱟᱶᱛᱮ ᱠᱟᱹᱢᱤᱦᱚᱨᱟ ᱦᱩᱭᱩᱜᱼᱟ ᱢᱮᱱᱛᱮ ᱯᱩᱭᱞᱩ ᱨᱤᱯᱳᱴ ᱦᱮᱡ ᱞᱮᱱᱟ, ᱡᱟᱦᱟᱸ ᱨᱮ ᱥᱤᱧᱚᱛ ᱞᱮᱱᱰᱟᱨ ᱮ ᱮᱢᱚᱜᱼᱟ ᱟᱨ ᱡᱟᱯᱟᱱ ᱞᱚᱧᱪᱟᱨ ᱟᱨ ᱨᱳᱵᱚᱨ ᱮ ᱮᱢᱚᱜᱼᱟ᱾ ᱱᱚᱣᱟ ᱢᱤᱥᱚᱱ ᱨᱮ ᱥᱟᱭᱤᱴ ᱥᱮᱢᱯᱞᱤᱝ ᱟᱨ ᱪᱟᱸᱫᱚ ᱧᱤᱫᱟᱹ ᱨᱮ ᱵᱟᱧᱪᱟᱣ ᱛᱟᱦᱮᱸᱱ ᱴᱮᱠᱱᱚᱞᱚᱡᱤ ᱠᱚ ᱥᱮᱞᱮᱫ ᱦᱩᱭ ᱫᱟᱲᱮᱭᱟᱜᱼᱟ᱾

ᱵᱤᱠᱨᱚᱢ ᱞᱮᱱᱰᱟᱨ ᱨᱮᱭᱟᱜ ᱵᱟᱝ ᱜᱟᱱ ᱤᱭᱟᱹᱛᱮ ᱒᱐᱒᱕ ᱥᱮᱨᱢᱟ ᱞᱟᱹᱜᱤᱫ ᱡᱟᱯᱟᱱ ᱥᱟᱶ ᱞᱟᱹᱭ ᱟᱠᱟᱱ ᱜᱚᱯᱚᱲᱚ ᱪᱟᱸᱫᱚ ᱠᱷᱚᱸᱫᱽᱨᱚᱱ ᱢᱤᱥᱚᱱ ᱞᱟᱹᱜᱤᱫ ᱩᱫᱩᱜ ᱥᱚᱫᱚᱨ ᱟᱨᱢᱤᱫ ᱢᱤᱥᱚᱱ ᱨᱮ ᱯᱟᱹᱣᱲᱤ ᱞᱟᱦᱟ ᱨᱮ ᱩᱥᱠᱩᱨ ᱮ ᱮᱢ ᱞᱮᱫᱟ᱾ISRO Will Embark on Chandrayaan-3 by November 2020 for Another Landing Attempt The Wire,  14 November 2019 ᱤᱣᱨᱳᱯᱤᱭᱟᱱ ᱥᱯᱮᱥ ᱮᱡᱮᱱᱥᱤ (ESA) ᱦᱚᱛᱮᱛᱮ ᱪᱟᱞᱟᱜ ᱠᱟᱱ ᱤᱣᱨᱳᱯᱤᱭᱟᱱ ᱥᱯᱮᱥ ᱴᱨᱮᱠᱤᱝ (ESTRACK) ᱫᱚ ᱢᱤᱫᱴᱟᱹᱝ ᱠᱚᱱᱴᱨᱟᱠᱴ ᱞᱮᱠᱟᱛᱮ ᱢᱤᱥᱚᱱ ᱨᱮ ᱜᱚᱲᱚᱭ ᱮᱢᱚᱜᱼᱟ᱾

ᱡᱚᱥ
ᱪᱚᱱᱫᱽᱨᱚᱭᱟᱱ-᱓ ᱢᱤᱥᱚᱱ ᱞᱟᱹᱜᱤᱫ ᱤᱥᱨᱳ ᱯᱮᱭᱟ ᱢᱩᱬᱩᱛ ᱡᱚᱥ ᱮ ᱫᱚᱦᱚ ᱟᱠᱟᱫᱟ, ᱡᱟᱦᱟᱸ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱪᱟᱸᱫᱚ ᱚᱛ ᱪᱮᱛᱟᱱ ᱨᱮ ᱥᱩᱞᱩᱠ ᱟᱨ ᱱᱟᱯᱟᱭ ᱛᱮ ᱢᱤᱫ ᱞᱮᱱᱰᱟᱨ ᱟᱬᱜᱚ᱾
ᱪᱟᱸᱫᱚ ᱨᱮ ᱨᱳᱵᱟᱨ ᱫᱟᱬᱟ ᱨᱮᱭᱟᱜ ᱫᱟᱲᱮ ᱠᱚ ᱧᱮᱞ ᱟᱨ ᱩᱫᱩᱜ ᱥᱚᱫᱚᱨᱟ᱾
ᱪᱟᱸᱫᱚ ᱨᱮᱭᱟᱜ ᱜᱚᱲᱦᱚᱱ ᱟᱨᱦᱚᱸ ᱵᱷᱟᱜᱮ ᱞᱮᱠᱟ ᱵᱩᱡᱷᱟᱹᱣ ᱞᱟᱹᱜᱤᱫ ᱴᱷᱟᱶ ᱨᱮ ᱥᱟᱬᱮᱥᱤᱭᱟᱹ ᱛᱩᱱᱠᱷᱤ, ᱨᱟᱥᱟᱭᱚᱱᱤᱠ ᱟᱨ ᱥᱟᱪᱟᱨᱦᱮ ᱫᱩᱨᱤᱵᱽ ᱡᱮᱞᱮᱠᱟ - ᱦᱟᱥᱟ, ᱫᱟᱜ ᱮᱢᱟᱱ ᱠᱚ ᱵᱤᱰᱟᱹᱣ ᱠᱟᱛᱮ ᱧᱮᱞ᱾ ᱮᱸᱜᱮᱞᱠᱚ ᱢᱩᱸᱫᱽ ᱨᱮ ᱥᱮ ᱵᱟᱨᱭᱟ ᱮᱸᱜᱮᱞ ᱛᱟᱞᱟ ᱨᱮ ᱢᱤᱥᱚᱱ ᱞᱟᱹᱜᱤᱫ ᱱᱟᱣᱟ ᱴᱮᱠᱱᱚᱞᱚᱡᱤ ᱩᱛᱱᱟᱹᱣ ᱟᱨ ᱧᱮᱞ᱾

ᱰᱤᱡᱟᱭᱤᱱ
ᱪᱚᱱᱫᱽᱨᱚᱭᱟᱱ-᱓ ᱨᱮ ᱯᱮᱭᱟ ᱢᱩᱬᱩᱛ ᱦᱤᱸᱥ ᱢᱮᱱᱟᱜᱼᱟ:

ᱯᱨᱚᱯᱟᱞᱥᱚᱱ ᱢᱚᱰᱩᱞ
ᱯᱨᱚᱯᱚᱞᱥᱚᱱ ᱢᱚᱰᱩᱞ ᱫᱚ ᱞᱮᱱᱰᱟᱨ ᱟᱨ ᱨᱳᱵᱟᱨ ᱥᱟᱯᱲᱟᱣ ᱛᱮ ᱪᱟᱸᱫᱚ ᱨᱮᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱚᱨᱵᱤᱴ ᱦᱟᱹᱵᱤᱫ ᱮ ᱥᱟᱜᱟᱲ ᱤᱫᱤᱭᱟ᱾ ᱱᱚᱶᱟ ᱫᱚ ᱢᱤᱫ ᱵᱚᱠᱥ ᱞᱮᱠᱟᱱᱟᱜ ᱵᱮᱱᱟᱣ ᱠᱟᱱᱟ ᱡᱟᱦᱟᱸ ᱨᱮ ᱢᱤᱫ ᱢᱟᱨᱟᱝ ᱥᱚᱞᱟᱨ ᱯᱮᱱᱮᱞ ᱢᱤᱫ ᱯᱟᱦᱴᱟ ᱨᱮ ᱟᱨ ᱢᱤᱫ ᱢᱟᱨᱟᱝ ᱥᱤᱞᱮᱱᱰᱟᱨ ᱪᱮᱛᱟᱱ ᱨᱮ (ᱤᱱᱴᱚᱨᱢᱳᱰᱩᱞᱟᱨ ᱮᱰᱟᱯᱴᱚᱨ ᱠᱳᱱ) ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱞᱮᱱᱰᱟᱨ ᱞᱟᱹᱜᱤᱫ ᱢᱤᱫ ᱢᱟᱭᱩᱱᱴᱤᱝ ᱵᱮᱱᱟᱣ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ᱾ ᱞᱟᱱᱰᱟᱨ ᱵᱮᱜᱚᱨ, ᱪᱟᱸᱫᱚ ᱨᱮᱱᱟᱜ ᱚᱨᱵᱤᱴ ᱠᱷᱚᱱ ᱫᱷᱟᱹᱨᱛᱤ ᱨᱮᱱᱟᱜ ᱥᱯᱮᱠᱴᱨᱟᱞ ᱟᱨ ᱯᱚᱞᱟᱨᱤᱢᱮᱴᱨᱤᱠ ᱡᱚᱠᱷᱟ ᱯᱟᱱᱟᱲᱦᱟᱣ ᱞᱟᱹᱜᱤᱫ ᱢᱚᱰᱩᱞ ᱨᱮ ᱛᱟᱦᱮᱱ ᱜᱟᱱᱚᱜ ᱮᱸᱜᱮᱞ ᱞᱮᱠᱟᱛᱮ ᱫᱷᱟᱹᱨᱛᱤ (ᱟᱠᱟᱨ) ᱥᱯᱮᱠᱴᱨᱚ-ᱯᱚᱞᱟᱨᱤᱢᱮᱴᱨᱤ ᱧᱩᱛᱩᱢᱟᱱ ᱢᱤᱫ ᱯᱮᱞᱳᱰ ᱤᱫᱤ ᱦᱩᱭᱩᱜ ᱠᱟᱱᱟ᱾

ᱞᱮᱱᱰᱟᱨ (ᱟᱬᱜᱚᱱᱟᱜ)
ᱪᱟᱸᱫᱚ ᱴᱷᱮᱱ ᱱᱟᱭᱼᱱᱟᱯᱟᱭ ᱛᱮ ᱟᱬᱜᱚᱱ ᱫᱟᱹᱭᱵᱷᱟᱨ ᱫᱚ ᱞᱮᱱᱰᱟᱨ ᱴᱷᱮᱱ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱚᱠᱥ ᱞᱮᱠᱟᱱᱟᱜ, ᱱᱚᱶᱟ ᱨᱮ ᱯᱩᱱᱭᱟᱹ ᱟᱬᱜᱚᱱ (ᱞᱮᱱᱰᱤᱝ) ᱡᱟᱸᱜᱟ ᱟᱨ ᱯᱩᱱᱭᱟᱹ ᱟᱬᱜᱚᱱ ᱛᱷᱟᱥᱴᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱘᱐᱐ ᱱᱤᱭᱩᱴᱚᱱ ᱨᱮᱱᱟᱜ ᱠᱟᱱᱟ᱾ ᱱᱚᱶᱟ ᱨᱮ ᱨᱳᱵᱚᱨ ᱟᱨ ᱟᱭᱢᱟ ᱞᱮᱠᱟᱱ ᱥᱟᱬᱮᱥ ᱥᱟᱯᱟᱵᱽ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱴᱷᱟᱶ ᱨᱮ ᱵᱤᱰᱟᱹᱣ ᱞᱟᱹᱜᱤᱫ ᱛᱮ ᱵᱮᱵᱷᱟᱨ ᱦᱩᱭᱩᱜᱼᱟ᱾

ᱪᱚᱱᱫᱽᱨᱚᱭᱟᱱ-᱓ ᱞᱟᱹᱜᱤᱫ ᱞᱮᱱᱰᱟᱨ ᱨᱮ ᱯᱩᱱᱭᱟᱹ ᱛᱷᱮᱴᱟᱞ ᱫᱟᱲᱮ ᱤᱧᱡᱤᱱ ᱢᱮᱱᱟᱜᱼᱟ, ᱪᱚᱱᱫᱽᱨᱚᱭᱟᱱ-᱒ ᱨᱮ ᱵᱤᱠᱨᱟᱢ ᱨᱮᱭᱟᱜ ᱩᱞᱴᱟᱹ, ᱡᱟᱦᱟᱸ ᱨᱮ ᱢᱚᱬᱮ ᱜᱚᱴᱟᱱ ᱘᱐᱐ ᱱᱤᱭᱩᱴᱚᱱ ᱤᱧᱡᱤᱱ ᱛᱟᱦᱮᱸ ᱠᱟᱱᱟ ᱟᱨ ᱢᱚᱬᱮ ᱟᱱᱟᱜ ᱢᱤᱫ ᱫᱚ ᱴᱷᱟᱹᱣᱠᱟᱹ ᱥᱟᱞᱟᱜ ᱛᱟᱞᱟ ᱨᱮ ᱞᱟᱜᱟᱣ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱥᱟᱶᱛᱮ ᱪᱚᱱᱫᱽᱨᱚᱭᱟᱱ-᱓ ᱨᱮ ᱢᱤᱫ ᱞᱮᱡᱟᱨ ᱰᱚᱯᱞᱟᱨ ᱵᱷᱮᱞᱳᱥᱤᱢᱮᱴᱚᱨ (ᱮᱞ.ᱰᱤ.ᱵᱤ) ᱦᱚᱸ ᱞᱟᱜᱟᱣ ᱛᱟᱦᱮᱱᱟ᱾ ᱪᱚᱱᱫᱽᱨᱚᱭᱟᱱ-᱒ ᱥᱟᱶ ᱛᱩᱞᱟᱹᱡᱚᱠᱷᱟ ᱠᱟᱛᱮ ᱡᱟᱸᱜᱟ ᱫᱚ ᱫᱟᱲᱮᱭᱟᱱᱟᱜ ᱵᱮᱱᱟᱣ ᱦᱩᱭ ᱟᱠᱟᱱᱟ ᱟᱨ ᱥᱟᱯᱟᱵᱽ ᱨᱮᱭᱟᱜ ᱵᱟᱹᱲᱛᱤ ᱦᱚᱸ ᱠᱚᱢ ᱟᱠᱟᱱᱟ᱾ ᱤᱥᱨᱳ ᱫᱚ ᱜᱚᱲᱦᱚᱱ ᱠᱮᱴᱮᱡ ᱟᱨ ᱟᱨ ᱟᱭᱢᱟ ᱞᱮᱠᱟᱱ ᱠᱚᱱᱴᱤᱝᱡᱮᱱᱥᱤ ᱥᱤᱥᱴᱚᱢ ᱮᱢᱟᱱ ᱠᱚ ᱩᱛᱱᱟᱹᱣ ᱨᱮᱭ ᱠᱟᱹᱢᱤ ᱠᱟᱱᱟ᱾

ᱞᱮᱱᱰᱟᱨ ᱯᱮᱭᱟ ᱵᱚᱡᱽᱦᱟ (ᱯᱮᱞᱳᱰ) ᱮ ᱤᱫᱤᱭᱟ:
ᱪᱚᱸᱫᱚ ᱨᱮᱱᱟᱜ ᱥᱟᱨᱯᱷᱮᱥ ᱛᱷᱟᱨᱢᱚᱯᱷᱤᱡᱤᱠᱟᱞ ᱮᱠᱥᱯᱮᱨᱤᱢᱮᱱᱴ (ChaSTE) ᱫᱚ ᱪᱟᱸᱫᱚ ᱚᱛ ᱨᱮᱱᱟᱜ ᱞᱚᱞᱚ ᱞᱤᱸᱜᱤᱱ ᱫᱟᱲᱮ ᱟᱨ ᱞᱚᱞᱚ ᱮ ᱥᱚᱝᱼᱟ᱾
ᱤᱥᱴᱩᱢᱮᱱᱴ ᱯᱷᱚᱨ ᱞᱩᱱᱟᱨ ᱥᱤᱥᱢᱤᱠ ᱮᱠᱴᱤᱵᱷᱤᱴᱤ (ILSA) ᱫᱚ ᱟᱬᱜᱚᱱ ᱴᱷᱟᱶ ᱥᱩᱨ ᱠᱚᱨᱮᱱᱟᱜ ᱚᱛ ᱞᱟᱲᱟᱣ ᱮ ᱥᱚᱝᱼᱟ᱾ 
ᱞᱮᱝᱢᱤᱣᱟᱨ ᱯᱚᱨᱵᱽ (LP) ᱫᱚ ᱯᱞᱟᱥᱢᱟ ᱰᱮᱱᱥᱤᱴᱤ (ᱯᱞᱟᱥᱢᱟ ᱨᱮᱭᱟᱜ ᱜᱟᱨᱫᱷᱟ) ᱟᱨ ᱚᱱᱟ ᱨᱮᱭᱟᱜ ᱵᱷᱮᱱᱮᱜᱟᱨ ᱠᱚᱭ ᱟᱹᱭᱩᱢᱟᱹᱱᱟ᱾

ᱨᱳᱵᱷᱟᱨ
ᱢᱤᱫ ᱧᱮᱞ ᱨᱮ ᱪᱚᱱᱫᱽᱨᱚᱭᱟᱱ-᱓ ᱨᱳᱵᱷᱟᱨ

ᱛᱩᱨᱩᱭ ᱪᱟᱠᱟ ᱰᱤᱡᱟᱭᱤᱱ
᱒᱖ ᱠᱤᱞᱳᱜᱨᱟᱢ ᱦᱟᱢᱟᱞ
᱕᱐᱐ ᱢᱤᱴᱟᱨ ᱨᱮᱧᱡᱽ (᱑,᱖᱐᱐ ᱯᱷᱩᱴ)
ᱠᱮᱢᱮᱨᱟ, ᱥᱯᱮᱠᱴᱨᱳᱢᱤᱴᱟᱨ ᱟᱨ ᱰᱨᱤᱞ ᱥᱟᱶᱛᱮ ᱥᱟᱬᱮᱥᱤᱭᱟᱹ ᱥᱟᱯᱟᱵᱽ ᱠᱚ
ᱢᱤᱫ ᱪᱟᱸᱫᱚ ᱢᱟᱦᱟ (ᱫᱷᱟᱹᱨᱛᱤ ᱨᱮᱭᱟᱜ ᱑᱔ ᱢᱟᱦᱟ) ᱵᱟᱧᱪᱟᱣ ᱛᱟᱦᱮᱸᱱ ᱚᱠᱛᱚ
ᱞᱮᱱᱰᱟᱨ ᱟᱨ ᱥᱤᱧᱚᱛ ᱨᱮ ᱢᱮᱱᱟᱜ ᱪᱟᱪᱞᱟᱣ ᱴᱤᱢ ᱥᱟᱞᱟᱜ ᱨᱚᱯᱚᱲ

ᱪᱚᱱᱫᱽᱨᱚᱭᱟᱱ-᱓ ᱨᱳᱵᱷᱟᱨ ᱫᱚ ᱟᱹᱰᱤᱜᱟᱱ ᱥᱟᱬᱮᱥᱤᱭᱟᱹ ᱥᱮᱼᱥᱮᱸᱫᱽᱨᱟ ᱟᱨ ᱠᱷᱚᱸᱫᱽᱨᱚᱱ ᱠᱟᱹᱢᱤ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ, ᱡᱮᱞᱮᱠᱟ:
ᱪᱟᱸᱫᱚ ᱚᱛ ᱨᱮᱭᱟᱜ ᱜᱚᱲᱦᱚᱱ
ᱪᱟᱸᱫᱚ ᱚᱛ ᱨᱮ ᱫᱟᱜ ᱵᱚᱨᱚᱯᱷ ᱨᱮᱭᱟᱜ ᱛᱟᱦᱮᱱ
ᱪᱟᱸᱫᱚ ᱚᱨᱥᱚᱝ ᱨᱮᱭᱟᱜ ᱱᱟᱜᱟᱢ
ᱪᱟᱸᱫᱚ ᱦᱚᱭᱼᱦᱤᱸᱥᱤᱫ ᱨᱮᱭᱟᱜ ᱵᱚᱱᱚᱫᱚᱞ

ᱯᱷᱮᱫ ᱨᱟᱠᱟᱵ (ᱞᱚᱧᱪᱤᱝ)

ᱪᱚᱱᱫᱽᱨᱚᱭᱟᱱ-᱓ ᱫᱚ ᱥᱤᱧᱚᱛ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱨᱤᱦᱟᱨᱤᱠᱳᱴᱟ ᱨᱮ ᱥᱚᱛᱤᱥ ᱫᱷᱚᱣᱟᱱ ᱥᱯᱮᱥ ᱥᱮᱱᱴᱚᱨ ᱠᱷᱚᱱ ᱑᱔ ᱡᱩᱞᱟᱭ ᱒᱐᱒᱓ ᱢᱟᱹᱦᱤᱛ ᱥᱤᱧᱚᱛᱤᱭᱟᱹ ᱢᱟᱹᱱ ᱚᱠᱛᱚ ᱛᱟᱨᱟᱥᱤᱧ ᱒:᱓᱕ ᱨᱮ ᱩᱰᱟᱹᱣ ᱞᱮᱱᱟ᱾ ᱞᱟᱭᱚᱝ ᱜᱟᱹᱰᱤ ᱫᱚ ᱫᱚ ᱪᱟᱸᱫᱚ ᱴᱷᱮᱱ ᱪᱟᱞᱟᱜ ᱞᱟᱹᱜᱤᱫ ᱛᱮ ᱡᱟᱦᱟᱸ ᱴᱨᱮᱡᱮᱠᱴᱟᱨᱤ ᱞᱟᱜᱟᱜᱼᱟ ᱚᱱᱟ ᱨᱮᱭ ᱥᱮᱴᱮᱨ ᱠᱟᱫᱟ᱾ ᱫᱷᱟᱹᱨᱛᱤ ᱟᱨ ᱪᱟᱸᱫᱚ ᱛᱟᱞᱟᱨᱮᱱᱟᱜ ᱥᱟᱺᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱓᱘᱔,᱔᱐᱐ ᱠᱤᱞᱚᱢᱤᱴᱚᱨ ᱜᱟᱱ᱾ ᱪᱚᱸᱫᱽᱨᱚᱭᱟᱱ-᱓ ᱢᱤᱥᱚᱱ ᱒᱓ ᱟᱨ ᱵᱟᱝᱠᱷᱟᱱ ᱒᱔ ᱚᱜᱚᱥᱴ ᱨᱮ ᱪᱟᱸᱫᱚ ᱨᱮᱱᱟᱜ ᱮᱛᱚᱢ ᱯᱚᱞ ᱨᱮ ᱱᱟᱭᱼᱱᱟᱯᱟᱭ ᱛᱮ ᱟᱬᱜᱚᱱ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾

ᱡᱩᱞᱟᱭ ᱪᱟᱸᱫᱚ ᱪᱚᱱᱫᱽᱨᱚᱭᱟᱱ ᱓ ᱨᱮᱱᱟᱜ ᱩᱰᱟᱹᱱ ᱞᱟᱹᱜᱤᱫ ᱛᱮ ᱵᱟᱪᱷᱟᱣ ᱫᱚ ᱢᱤᱫ ᱵᱤᱥᱮᱥ ᱦᱩᱫᱤᱥ ᱛᱟᱦᱮᱸ ᱠᱟᱱᱟ ᱪᱮᱫᱟᱜ ᱥᱮ ᱤᱥᱨᱳ ᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱫᱷᱟᱹᱨᱛᱤ ᱟᱨ ᱪᱟᱸᱫᱚ ᱢᱩᱸᱫᱽ ᱨᱮ ᱥᱟᱱᱟᱢ ᱠᱷᱚᱱ ᱥᱩᱯᱩᱨ ᱥᱟᱺᱜᱤᱧ ᱞᱮᱠᱷᱟ ᱦᱩᱭ ᱞᱮᱱᱟ᱾
ᱢᱤᱥᱚᱱ ᱠᱟᱛᱷᱟ

ᱢᱤᱥᱚᱱ ᱨᱮᱭᱟᱜ ᱚᱠᱛᱚ
ᱞᱮᱱᱰᱟᱨ ᱢᱚᱰᱩᱞ ᱟᱨ ᱨᱳᱵᱷᱚᱨ ᱑᱐᱐ × ᱑᱐᱐ ᱠᱤᱞᱚᱢᱤᱴᱚᱨ ᱞᱚᱧᱪ ᱤᱧᱡᱮᱠᱥᱟᱱ ᱞᱟᱹᱜᱤᱫ ᱛᱮ ᱥᱟᱜᱟᱲ᱾ ᱚᱱᱟ ᱛᱟᱭᱚᱢ ᱓ ᱠᱷᱚᱱ ᱖ ᱪᱟᱸᱫᱚ ᱫᱷᱟᱹᱵᱤᱡ ᱵᱤᱰᱟᱹᱣᱟᱱ ᱯᱮᱭᱞᱚᱰ ᱨᱮᱱᱟᱜ ᱚᱯᱟᱨᱮᱥᱟᱱ᱾

ᱠᱟᱹᱣᱰᱤ ᱜᱚᱲᱚ
ᱰᱤᱥᱮᱢᱵᱚᱨ ᱒᱐᱑᱙ ᱨᱮ, ᱱᱚᱣᱟ ᱵᱟᱰᱟᱭ ᱞᱮᱱᱟ ᱡᱮ ᱤᱥᱨᱳ ᱗᱕ ᱠᱳᱴᱤ (᱙.᱔ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱨᱮᱱᱟᱜ ᱯᱩᱭᱞᱩ ᱮᱛᱚᱦᱚᱵ ᱞᱟᱹᱜᱤᱫ ᱯᱨᱚᱡᱮᱠᱴ ᱮ ᱱᱮᱦᱚᱨ ᱟᱠᱟᱫᱟ, ᱡᱟᱦᱟᱸ ᱠᱷᱚᱱ ᱖᱐ ᱠᱳᱴᱤ (᱗.᱕ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱢᱮᱥᱤᱱ ᱠᱚ, ᱥᱟᱯᱟᱵᱽ ᱠᱚ ᱟᱨ ᱮᱴᱟᱜ ᱠᱟᱹᱣᱰᱤ ᱠᱷᱚᱨᱪᱟ ᱞᱟᱹᱜᱤᱫ ᱵᱮᱵᱷᱟᱨ ᱦᱩᱭᱩᱜᱼᱟ, ᱮᱴᱟᱜ ᱑᱕ ᱠᱳᱴᱤ (᱑.᱙ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ) ᱨᱮᱵᱷᱤᱣ ᱠᱷᱚᱨᱪᱰ ᱪᱮᱛᱟᱱ ᱨᱮ ᱠᱚᱭ ᱦᱩᱭ ᱟᱠᱟᱱᱟ᱾

ᱱᱚᱶᱟ ᱯᱨᱚᱡᱮᱠᱴ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ, ᱤᱥᱨᱳ ᱨᱤᱱᱤᱡ ᱯᱟᱨᱥᱮᱛ ᱠᱮ. ᱥᱤᱵᱚᱱ ᱫᱚ ᱢᱮᱱ ᱞᱮᱫᱟ ᱡᱮ ᱱᱚᱶᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ₹᱖᱑᱕ ᱠᱳᱴᱤ ᱴᱟᱠᱟ ᱦᱩᱭᱩᱜᱼᱟ (᱒᱐᱒᱓ ᱨᱮ ₹᱗᱒᱑ ᱠᱳᱴᱤ ᱴᱟᱠᱟ ᱥᱮ ᱙᱐ ᱢᱤᱞᱤᱭᱚᱱ ᱭᱩ.ᱮᱥ.ᱰᱚᱞᱟᱨ ᱥᱚᱢᱟᱱ)᱾

ᱵᱟᱦᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱤᱥᱨᱳ
ᱛᱷᱚᱠ:ᱪᱚᱱᱫᱽᱨᱚᱭᱟᱱ